Paprikaslekten

* Paprika
* Se inndeling

**Paprikaslekten** (*Capsicum*) er ei planteslekt i søtvierfamilien (Solanaceae), også kjent som **chili**, **chilipepper** og **spansk pepper** på grunn av frukten plantene bærer. Den brukes både som grønnsak og som krydder, og noen sorter er ualminnelig sterke.

Navnet kommer fra *chilli* på det meksikanske språket nahuatl. Chilien stammer fra Mexico, der man har nytt chilipepper de siste 9000 år.

## Capsaicin
Chilifrukt kan inneholde capsaicin, et stoff som oppleves voldsomt sterkt av mennesker og andre pattedyr, men ikke av fugler. Capsaicin stimulerer nerver i huden og tungen som normalt reagerer på varme og smerte, og hjernen narres til å fornemme det som noe brennende. Ut fra chilifrukten er det utarbeidet en skala for å bedømme en capsaicinbasert smaksstyrke: Scovilleskalaen.
 
Capsaicin brukes i smerteforskning til å drepe nerveender. Chili har den positive bieffekt at den kan være bakteriedrepende. 

I pepperspray til selvforsvar er virkestoffet capsaicin.

## Chili er ikke pepper
På grunn av den sterke smaken og fordi planten brukes som krydder, omtales chili ofte som et pepper-lignende krydder under beskrivelsen *chilipepper*. Chili tilhører imidlertid ikke pepperfamilien (Piperaceae), men søtvierfamilien. Beskrivelsen *chilipepper* har derfor kun med likhet som krydder å gjøre. Navnet *spansk pepper* har ikke med Spania å gjøre, men det spansktalende Amerika.

## Inndeling

* Solanales, søtvierordenen
** Solanaceae, søtvierfamilien
*** Solanoideae (underfamilie)
**** Capsiceae (tribus)
***** Capsicum, paprikaslekten
****** *[[Capsicum annuum|C. annuum]]*
****** *[[Capsicum baccatum|C. baccatum]]*
****** *[[Capsicum buforum|C. buforum]]*
****** *[[Capsicum campylopodium|C. campylopodium]]*
****** *[[Capsicum cardenasii|C. cardenasii]]*
****** *[[Capsicum ceratocalyx|C. ceratocalyx]]*
****** *[[Capsicum chacoense|C. chacoense]]*
****** *[[Capsicum chinense|C. chinense]]*
****** *[[Capsicum coccineum|C. coccineum]]*
****** *[[Capsicum cornutum|C. cornutum]]*
****** *[[Capsicum dimorphum|C. dimorphum]]*
****** *[[Capsicum dusenii|C. dusenii]]*
****** *[[Capsicum eximium|C. eximium]]*
****** *[[Capsicum flexuosum|C. flexuosum]]*
****** *[[Capsicum friburgense|C. friburgense]]*
****** *[[Capsicum frutescens|C. frutescens]]*
****** *[[Capsicum galapagoense|C. galapagoense]]*
****** *[[Capsicum geminifolium|C. geminifolium]]*
****** *[[Capsicum havanense|C. havanense]]*
****** *[[Capsicum hookerianum|C. hookerianum]]*
****** *[[Capsicum hunzikerianum|C. hunzikerianum]]*
****** *[[Capsicum lanceolatum|C. lanceolatum]]*
****** *[[Capsicum leptopodum|C. leptopodum]]*
****** *[[Capsicum lycianthoides|C. lycianthoides]]*
****** *[[Capsicum minutiflorum|C. minutiflorum]]*
****** *[[Capsicum mirabile|C. mirabile]]*
****** *[[Capsicum mositicum|C. mositicum]]*
****** *[[Capsicum parvifolium|C. parvifolium]]*
****** *[[Capsicum pereirae|C. pereirae]]*
****** *[[Capsicum pubescens|C. pubescens]]*
****** *[[Capsicum ramosissimum|C. ramosissimum]]*
****** *[[Capsicum recurvatum|C. recurvatum]]*
****** *[[Capsicum rhomboideum|C. rhomboideum]]*
****** *[[Capsicum schottianum|C. schottianum]]*
****** *[[Capsicum scolnikianum|C. scolnikianum]]*
****** *[[Capsicum spina-alba|C. spina-alba]]*
****** *[[Capsicum stramoniifolium|C. stramoniifolium]]*
****** *[[Capsicum tovarii|C. tovarii]]*
****** *[[Capsicum villosum|C. villosum]]*

## Samlebetegnelse
Chilipepper er som nevnt en samlebetegnelse for flere varianter av capsaicinkrydder. De er nokså like hverandre, og det varierer fra språk til språk hvordan og i hvilken grad de forskjellige betegnelsene på chilikrydderet brukes i dagligtale. En tilnærming kan da være å ta utgangspunkt i de botaniske navnene:
### De vanligste Capsicumartene
* *Capsicum annuum* – Til denne gruppen hører chilipepper i snevrere forstand (se neste avsnitt), og  for eksempel jalapeño og vanlig paprika.
* *Capsicum baccatum* – Et samlenavn for chilivariantene fra denne plantearten er ají, som det er meget av i Peru. Men også cayennepepper (eller guineapepper) kan fremstilles av *Capsicum baccatum*. 
* *Capsicum chinense* – Hertil hører blant annet habanero, som er en meget sterk chili. *C. chinense* er vanlig i Vestindia og Mexico.
* *Capsicum frutescens* – benyttes for å fremstille cayennepepper (eller guineapepper). Varianten Tabasco er både et varemerke og, hevdes det, opprinnelig navnet på det område i Louisiana der denne chilivarianten var utbredt. Den brasilianske malagueta lages også av denne planten.  
* *Capsicum pubescens* – Chilipepper fra denne planten kalles med et samlenavn gjerne rocotopepper; både  manzano og canario hører innunder det.

#### Dessuten...
* *Capsicum tovarii* – også kalt peruansk villpepper eller Río Mantaro-pepper; en viltvoksende nær slektning av *Capsicum pubescens*. Sistnevnte foretrekkes til krydderproduksjon.

### Flertydigheter
* Ordet *chilipepper* benyttes både som samlebegrep og i snevrere forstand om den varianten som kommer fra Mexico.
* Med *spansk pepper* menes som regel chilipepper i nevnte snevrere forstand. 
* *[[Cayennepepper]]* kan benyttes om flere varianter fra det nordlige Sør-Amerika.
* *Guineapepper* er som regel et synonym for cayennepepper. 
* *Rød pepper* er også som regel et synonym for cayennepepper.

## Eksterne lenker
*